आकस्मिक घटनाहरू मानिसको जिन्दगीमा घटी नै रहन्छन् । यस्ता कतिपय घटनाहरू तनावदायक पनि हुन्छन् । कतिपय तनावहरू क्षणिकमात्र हुन्छन् । तर यी क्षणिक तनावहरूबाट सही प्रकारले निकास नपाएमा यिनका असर निकै भयानक पनि हुन सक्दछन् । तीव्र क्षणिक तनावले मानिसको राम्ररी सोच्न सक्ने क्षमतामा असर गर्दछ । फलतः निर्णय लिनसक्ने क्षमतामा ह्रास आउछ । आत्तिएर मानिसले गलत निर्णय लिन पुग्ने हुन्छ र परिणाम भयावह र दूरगामी हुन सक्दछ । उदाहरणको लागि: पहिले कुनै मानसिक समस्या नभएको मानिसले एक्कासि तनावको कारणले आत्महत्या पनि गर्न सक्दछ ।
